**Սալբուտամոլ**, հայտնի է նաև **ալբուտերոլ** և վաճառքային **Վենտոլին** անվանումներով, դեղանյութ, որը թոքերում բացում է միջին և խոշոր շնչուղիները։ Օգտագործվում է բրոնխային ասթմայի, այդ թվում նաև ասթմային նոպայի, ֆիզիկական լարվածությամբ պայմանավորված բրոնխոսպազմների (բրոնխոնեղացումների) և թոքերի քրոնիկ օբստրուկտիվ հիվանդության (ԹՔՕՀ) բուժման համար։ Այն կարելի է կիրառել նաև հիպերկալիեմիայի (արյան մեջ կալիումի բարձր մակարդակ) բուժման մեջ։ Սալբուտամոլը սովորաբար օգտագործվում է ինհալիատորով կամ ցողացրով (նեբուլայզեր), բայց հասանելի են նաև հաբերի և ներերակային լուծույթների տեսքով։ Ինհալիատորային միջոցների ազդցությունը սովորաբար սկսվում է դեղանյութի ընդունումից 15 րոպե անց և տևում է 2-6 ժամ։

Հաճախ հանդիպող կողմնակի երևույթներն են՝ դող, գլխացավ, հաճախասրտություն, գլխապտույտ և տագնապի զգացում։ Վտանգավոր կողմնակի երևույթներից կարող են լինել բրոնխոսպազմի խորացումը, անկանոն սրտային կծկումները, հիպոկալիեմիան (արյան մեջ կալիումի ցածր մակարդակ)։ Սալբուտամոլը թույլատրվում է օգտագործել հղիության ընթացքում և կրծքով կերակրման ժամանակ, սակայն անվտանգությունն ամբողջովին պարզ չէ։ Հանդիսանում է կարճատև ազդեցության β2-ադրենալինային ընկալիչների համակորդ (ագոնիստ) և իր ազդեցությունը թողնում է շնչուղիների հարթ մկանները թուլացնելու շնորհիվ։

Սալբուտամոլն առաջին անգամ ստեղծվել է Մեծ Բրիտանիայում 1967 թվականին և այնտեղ վաճառքի համար հասանելի է դարձել 1969 թվականին։ ԱՄՆ-ում բժշկական օգտագործման համար հաստատվել է 1982 թվականին։ Այն ընդգրկված է ԱՀԿ-ի (Առողջապահության Համաշխարհային Կազմակերպություն) հիմնական դեղանյութերի ցանկում (World Health Organization's List of Essential Medicines), և բժշկության մեջ անհրաժեշտ ամենաարդյունավետ ու անվտանգ դեղամիջոցներից է։ Հասանելի է որպես գեներիկ դեղորայք։

2014 թվականի տվյալների համաձայն, զարգացող երկրներում 200 դեղաչափով ինհալիացիոն դեղաձևի արժեքը կազմում է 1.12-2.64 ամերիկյան դոլար։ ԱՄՆ-ում բուժման մեկամսյա կուրսի համար անհրաժեշտ է 25-50 ամերիկյան դոլար։

Կիրառման ցուցումներ
-------------------

Սալբուտամոլը սովորաբար օգտագործվում է բրոնխոսպազմների (ցանկացած պատճառի դեպքում՝ ալերգային ծագման բրոնխային ասթմա կամ ֆիզիկական ծանրաբեռնվածությամբ խթանված ասթմա), թոքերի քրոնիկ օբստրուկտիվ հիվանդությունների բուժման ժամանակ։ Որպես կարճատև ազդեցության բրոնխոլայնիչ օգտագործվում է բրոնխային ասթմայի նոպայի թուլացման համար, նաև հանդիսանում է անհետաձգելի բուժօգնության համար կիրառվող ինհալիատորների կազմի ամենատարածված դեղամիջոցներից մեկը։

β2 ընկալիչների նկատմամբ համակորդ հատկության շնորհիվ, սալբուտամոլն օգտագործվում է նաև մանկաբարձության ոլորտում։ Ներերակային սալբուտամոլն օգտագործվում է որպես տոկոլիտիկ թուլացնելով արգանդի հարթ մկանները, կանխարգելում է վաղաժամ ծննդաբերությունը։ Չնայած, այն գերադասելի է ատոսիբանից և րիտոդրինից՝ սալբուտամոլի դերը մեծ մասամբ փոխարինվել է կալցիումական անցուղիների պաշարիչ հանդիսացող նիֆեդիպինով, որն ավելի արդյունավետ է, ավելի տոլերանտ է (տանելի) և ներքին ընդունման ուղիով ներմուծվող դեղաձև է։

Սալբուտամոլն օգտագործվում է սուր հիպերկալիեմիայի բուժման ժամանակ, քանի որ այն խթանում է կալիումի հոսքը դեպի բջիջներ՝ դրանով իսկ նվազեցնելով արյան մեջ կալիումի մակարդակը։

Կողմնակի երևույթներ
-------------------

Ամենատարածված կողմնակի երևույթներն են՝ փոքր ցնցումները, տագնապը, գլխացավը, մկանային կծկումը, բերանի չորությունը և սրտխփոցը։ Այլ երևույթներից են՝ հաճախասրտությունը, առիթմիան, մաշկի հիպերեմիան (գերարյունություն), սրտամկանի իշեմիա, քնի և վարքի խանգարում։ Հազվադեպ հանդիպող, բայց կարևոր ալերգիկ կողմնակի երևույթներն են՝ պարադոքսալ բրոնխոսպազմները, եղնջացանը, անգիոնևրոտիկ այտուցը (անոթայտուց), հիպոտենզիան (արյան ճնշման իջեցում) և թմբիրը (կոլլապս)։ Դեղանյութի բարձր դեղաչափերը կամ երկարատև օգտագործումը կարող է հանգեցնել հիպոկալիեմիայի, որը հատկապես կարևոր է երիկամային անբավարարություն ունեցող և միզամուղներ ու քսանթինի ածանցյալներ օգտագործող հիվանդների համար։

Ֆարմակոլոգիա
------------

Սալբուտամոլի բութիլ խումբը նրան ավելի ընտրողական է դարձնում β2 ընկալիչների համար, որոնք կազմում են բրոնխային ընկալիչների հարթ մկանների գերակշռող մասը։ Այս ընկալիչների ակտիվացման արդյունքում ադենոզինեռֆոսֆորական թթուն (ԱԵՖ) ադենիլիլ ցիկլազա ֆերմենտի մասնակցությամբ փոխակերպվում է ցիկլային ադենոզին մոնոֆոսֆորական թթվի (ցԱՄՖ), սկսվում է ազդանշանային կասկադը, որն ավարտվում է միոզինի ֆոսֆորիլացման արգելակմամբ և ներբջջային տարածությունում կալցիումի իոնների խտության նվազեցմամբ (միոզինի ֆոսֆորիլացումն ու կալցիումի իոններն անրաժեշտ են մկանների կծկման համար)։ ՑԱՄՖ-ի մակարդակի բարձրացումն արգելակում է շնչուղիներում գտնվող բորբոքային բջիջներին, ինչպիսիք են բազոֆիլները, էոզինոֆիլները և պարարտ բջիջները, և ցիտոկինների ու բորբոքային միջնորդանյութերի արտազատումը։ Սալբուտամոլը և β2 ընկալիչների այլ համակորդներ բարձրացնում են կալցիումի և կալիումի իոնների հանդեպ զգայուն անցուղիների անցանելիությունը՝ հանգեցնելով գերբևեռացման և բրոնխների հարթ մկանների թուլացման։

Սալբուտամոլը, կա՛մ երիկամներում անմիջապես ենթարկվում է ֆիլտրացիայի, կա՛մ էլ սկզբում փոխակերպվում է 4՛-Օ-սուլֆատի և արտազատվում մեզի միջոցով։

Քիմիա
-----

(*R*)-(−)-սալբուտամոլ (վերևում) և (*S*)-(+)-սալբուտամոլ (ներքևում)
### Կառուցվածք և ակտիվություն

Սալբուտամոլը վաճառվում է ռացեմացված խառնուրդների տեսքով։ (R)-(-)-էնանտիոմերը (ԿԻՊ-ի (Կան-Իգնոլդ-Պրելոգ) դասակարգում), որը ձախ կողմում գտնվող նկարի մեջ պատկերված է վերևում, պատասխանատում է դեղաբանական ազդեցության համար։ (S)-(+)-էնանտիոմերն (ներքևում պատկերված) արգելակում է իր և ֆարմակոլոգիապես ակտիվ էնանտիմերների էլիմինացիան։ (S)-(+)-էնանտիոմերի դանդաղ նյութափոխանակությունը հանգեցնում է թոքերում վերջինիս կուտակմանը, ինչը կարող է առաջացնել շնչուղիների հիպերռեակտիվականություն և բորբոքում։

Պատմություն
-----------

Սալբուտամոլը հայտնաբերվել է 1966 թվականին, Ալլեն և Հանբուրիս ֆարմակոլոգիական ընկերության լաբորոտրորիայում Դեյվիդ Ջեքի և նրա գլխավորած թիմի կողմից (Ուեյր, Հարդֆորդշիր, Անգլիա) և թողարկվել է Վենտոլին անվամբ 1969 թվականին։

1972 թվականին Մյունհենյան Օլիմպիադան առաջին Օլիմպիադան էր, որի ժամանակ իրականացվեցին հակադոպինգային միջոցառումներ, և այդ ժամանակներին բետա-2 ընկալիչների համակորդները համարվում էին ստիմուլյատորներ։ Այդ խաղերի ժամանակ ինհալյացիոն սալբուտամոլները հակացուցված էին, բայց 1986 թվականից թույլատրված էին (չնայած այդ ժամանակ բետա-2 ընկալիչների համակորդների հաբային տարբերակներ չկային)։ 1990-ականներին բրոնխային ասթմա ունեցող և դրա բուժման համար բետա-2 ընկալիչների համակորդներ օգտագործող մարզիկների քանակի կտրուկ ավելացման հետևանքով նրանք պետք է ապացուցեին, որ ունեն բրոնխային ասթմա, որպեսզի կարողանային ընդունել ինհալիացիոն դեղանյութը։

Հասարակություն և մշակույթ
-------------------------

Սալբուտամոլի 200 դեղաչափի միջազգային մեծածախ արժեք
### Արժեք

2014 թվականի տվյալների համաձայն, զարգացող երկրներում 200 դեղաչափով ինհալիացիոն դեղաձևի արժեքը կազմում է 1.12-2.64 ամերիկյան դոլար, իսկ ըստ 2015 թվականի տվյալների՝ Միացյալ Թագավորությունում կազմում է 1,50 բրիտանական ֆունտ ստերլինգ։ ԱՄՆ-ում բուժման մեկամսյա կուրսը կազմում է 25-50 ամերիկյան դոլար։

### Անվանումներ

Դեղամիջոցի՝ որպես սալբուտամոլ, անվանումն ընդունված է ամբողջ աշխարհում, իսկ ԱՄՆ-ում այն հայտնի է որպես ալբուտերոլ։ Դեղանյութը սովորաբար արտադրվում և տարածվում է սուլֆատական աղի տեսքով (սալբուտամոլի սուլֆատ)։

Առաջին անգամ այն վաճառվել է Ալլեն և Հանբուրիս ֆարմակոլոգիական ընկերության (Մեծ Բրիտանիա) կողմից Վենտոլին վաճառքային անվան տակ, և այդ օրվանից օգտագործվում է բրոնխային ասթմայի բուժման մեջ։ Դեղամիջոցը վաճառվում է ամբողջ աշխարհում՝ տարբեր անվանումներով:

Վենտոլինի 2մգ հաբեր GSK (Թուրքիա)
### Դոպինգ

2011 թվականի տվյալների համաձայն չկար ոչ մի տեղեկություն այն մասին, որ սալբուտամոլի ներշնչման ժամանակ դիտվում է ֆիզիկական ակտիվության բարձրացում, սակայն կան դեղանյութի այդպիսի արդյունքների մասին տարբեր տեղեկություններ՝ ներքին ընդունման և ներերակային ուղիներով դրա ներմուծման ժամանակ։ 2011 թվականից ՀՀԴԿ-ն (Համաշխարհային Հակադոպինգային Կոդեքս) թույլատրեց սալբուտամոլի (առավելագույնը 1600 մկգ 24 ժամվա ընթացքում) և սալմետերոլի ինհալիացիոն տարբերակների օգտագործումը օլիմպիական մարզիկների շրջանում։

Դեղանյութի չարաշահումը կարող է հաստատվել արյան պլազմայում և մեզի մեջ դրա հայտնաբերմամբ, որի խտությունը սովորաբար գերազանցում է 1000 նգ/մլ։ Սալբուտամոլն ունի կարճ կիսատրոհման պարբերություն, որը նրա 4 մգ դեղաչափով ներքին ընդունման դեպքում կազմում է 5-6 ժամ, և դրա պատճառով այն մեզի մեջ կարելի է հայտնաբերել 24 ժամվա ընթացքում։

Հետազոտություն
--------------

Սալբուտամոլը փորձարկվել է Dok-7 գենի մուտացիայի հետ կապված բնածին միասթենիկ համախտանիշի ենթատիպերի ժամանակ։

Դա նաև թեստավորվել է ողնաշարի մկանային ատրոֆիայի բուժման համար իրականացվող հետազոտություններում։ Ենթադրվում է, որ այն խթանում է SMN2 գենի այլընտրանքային սփայսինգը, մեծացնելով SMN սպիտակուցի քանակը, որի պակասը դիտարկվում է որպես հիվանդության պատճառ։

Օգտագործումը անասնաբուժության ոլորտում
--------------------------------------

Սալբուտամոլի ցածր թունայնությունը դարձնում է նրան անվնաս շատ կենդանիների համար, հեևաբար հանդիսանում է շատ տեսակերի մոտ հանդիպող շնչուղիների սուր օբստրուկցիաների բուժման ընտրության դեղամիջոց։ Այն սովորաբար օգտագործվում է կատուների ու շների բրոնխոսպազմների, և որպես բրոնխոլայնիչ՝ ձիերի շնչուղիների կրկնվող օբստրուկցիաների բուժման համար։ Սալբուտամոլը կարող է օգտագործվել նաև անհետաձգելի իրավիճակներում՝ կատուների ասթմային նոպաների բուժման համար։

Թունավոր ազդեցությունների հասունացման համար հարկավոր է դեղանյութի շատ բարձր դեղաչափեր, իսկ գերդոզավորումների շատ դեպքեր կապված են նրա հետ, որ շներն ուտում են հաբերը կամ ծակում են դեղամիջոցը պարունակող ինհալիատորների սրվակները։

Ծանոթագրություններ
------------------

1. 1 2  "Salbutamol". *Drugs.com*. Արխիվացված է the original 2016 թ․ մարտի 30-ին. Retrieved 2016 թ․ ապրիլի 11. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2 3 4 5 6 7 8 9 10 11  "Albuterol". *Drugs.com*. The American Society of Health-System Pharmacists. Արխիվացված է the original 2015 թ․ դեկտեմբերի 8-ին. Retrieved 2015 թ․ դեկտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2  Mahoney, BA; Smith, WA; Lo, DS; Tsoi, K; Tonelli, M; Clase, CM (2005 թ․ ապրիլի 18). "Emergency interventions for hyperkalaemia". *The Cochrane Database of Systematic Reviews* (2): CD003235. doi:10.1002/14651858.CD003235.pub2. PMID 15846652.
4. 1 2  Starkey, ES; Mulla, H; Sammons, HM; Pandya, HC (September 2014). "Intravenous salbutamol for childhood asthma: evidence-based medicine?" (PDF). *Archives of Disease in Childhood*. **99** (9): 873–7. doi:10.1136/archdischild-2013-304467. PMID 24938536. Արխիվացված է the original (PDF) 2017 թ․ սեպտեմբերի 8-ին. `{{cite journal}}`: Unknown parameter `|deadurl=` ignored (`|url-status=` suggested) (help)
5. ↑  Yaffe, Sumner J. (2011). *Drugs in pregnancy and lactation: a reference guide to fetal and neonatal risk* (9th ed.). Philadelphia: Wolters Kluwer Health/Lippincott Williams & Wilkins. p. 32. ISBN 9781608317080. Արխիվացված է the original 2015 թ․ դեկտեմբերի 8-ին. `{{cite book}}`: Unknown parameter `|deadurl=` ignored (`|url-status=` suggested) (help)
6. ↑  Landau, Ralph (1999). *Pharmaceutical innovation: revolutionizing human health*. Philadelphia: Chemical Heritage Press. p. 226. ISBN 9780941901215. Արխիվացված է the original 2015 թ․ դեկտեմբերի 8-ին. `{{cite book}}`: Unknown parameter `|deadurl=` ignored (`|url-status=` suggested) (help)
7. ↑  "WHO Model List of Essential Medicines (19th List)" (PDF). *World Health Organization*. April 2015. Արխիվացված է the original (PDF) 2016 թ․ դեկտեմբերի 13-ին. Retrieved 2016 թ․ դեկտեմբերի 8. `{{cite web}}`: Unknown parameter `|deadurl=` ignored (`|url-status=` suggested) (help)
8. 1 2 3  "Salbutamol". *International Drug Price Indicator Guide*. Retrieved 2015 թ․ դեկտեմբերի 5.
9. 1 2  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. p. 448. ISBN 9781284057560.
10. ↑  Hatfield, Heather. "Asthma: The Rescue Inhaler -- Now a Cornerstone of Asthma Treatment". *WebMD*. Արխիվացված է the original 2017 թ․ հուլիսի 16-ին. Retrieved 2017 թ․ հունիսի 27. `{{cite web}}`: Unknown parameter `|deadurl=` ignored (`|url-status=` suggested) (help)
11. ↑  Rossi, S (2004). *Australian Medicines Handbook*. AMH. ISBN 978-0-9578521-4-3.
12. 1 2 3  "3.1.1.1 Selective beta2 agonists – side effects". *British National Formulary* (57 ed.). London: BMJ Publishing Group Ltd and Royal Pharmaceutical Society Publishing. March 2008. ISBN 978-0-85369-778-7.
13. ↑  Lemke, T.L.; Williams, D.A.; Roche, V.F.; Zito, S.W. (2013). *Foye's Principles of Medicinal Chemistry*. Philadelphia, PA: Lippincott Williams & Wilkins. pp. 1314–1320. ISBN 9781609133450. OCLC 748675182. Արխիվացված է the original 2017 թ․ սեպտեմբերի 8-ին. `{{cite book}}`: Unknown parameter `|deadurl=` ignored (`|url-status=` suggested) (help)
14. ↑  Albuterol Sulfate". Rx List: The Internet Drug Index. Archived from the original on 2014-07-18. Retrieved 2014-07-13.
15. ↑  Papich, Mark G. (2007). "Albuterol Sulfate". *Saunders Handbook of Veterinary Drugs* (2nd ed.). St. Louis, Mo: Saunders/Elsevier. pp. 10–11. ISBN 9781416028888.
16. ↑  US Department of Health and Human Services (2017 թ․ ապրիլի 28). "Albuterol - Medical Countermeasures Database". *CHEMM*. Արխիվացված է the original 2017 թ․ օգոստոսի 3-ին. Retrieved 2017 թ․ հունիսի 23. `{{cite web}}`: Unknown parameter `|deadurl=` ignored (`|url-status=` suggested) (help)
17. ↑  Mehta, Akul. "Medicinal Chemistry of the Peripheral Nervous System – Adrenergics and Cholinergics their Biosynthesis, Metabolism, and Structure Activity Relationships". Արխիվացված է the original 2010 թ․ նոյեմբերի 4-ին. Retrieved 2010 թ․ հոկտեմբերի 20. `{{cite web}}`: Unknown parameter `|dead-url=` ignored (`|url-status=` suggested) (help)
18. 1 2  "Inhalation Therapy of Airway Disease". *Merck Veterinary Manual*. Արխիվացված է the original 2017 թ․ հունիսի 25-ին. Retrieved 2017 թ․ հունիսի 22. `{{cite web}}`: Unknown parameter `|deadurl=` ignored (`|url-status=` suggested) (help)
19. ↑  "Sir David Jack, who has died aged 87, was the scientific brain behind the rise of the pharmaceuticals company Glaxo". *The Telegraph*. 2011 թ․ նոյեմբերի 17. Արխիվացված է the original 2011 թ․ նոյեմբերի 25-ին. `{{cite news}}`: Unknown parameter `|deadurl=` ignored (`|url-status=` suggested) (help)
20. ↑  Fitch, KD (2006). "beta2-Agonists at the Olympic Games". *Clinical Reviews in Allergy & Immunology*. **31** (2–3): 259–68. doi:10.1385/CRIAI:31:2:259. PMID 17085798.
21. ↑  *BNF 69: March 2015 - September 2015* (69 ed.). Pharmaceutical Pr. 2015 թ․ մարտի 31. p. 190. ISBN 9780857111562.
22. ↑  "Ventolin remains a breath of fresh air for asthma sufferers, after 40 years" (PDF). *The Pharmaceutical Journal*. **279** (7473): 404–405. Արխիվացված է the original (PDF) 2007 թ․ հոկտեմբերի 15-ին.
23. ↑  Pluim, Babette M; De Hon, Olivier; Staal, J. Bart; Limpens, Jacqueline; Kuipers, Harm; Overbeek, Shelley E; Zwinderman, Aeilko H; Scholten, Rob J.P.M (2011). "β2-Agonists and Physical Performance". *Sports Medicine*. **41** (1): 39–57. doi:10.2165/11537540-000000000-00000. PMID 21142283.
24. ↑  Davis, E; Loiacono, R; Summers, R J (2008). "The rush to adrenaline: Drugs in sport acting on the β-adrenergic system". *British Journal of Pharmacology*. **154** (3): 584–97. doi:10.1038/bjp.2008.164. PMC 2439523. PMID 18500380.
25. ↑  "The 2010 Prohibited List International Standard" (PDF). WADA. Արխիվացված է the original (PDF) 2013 թ․ սեպտեմբերի 11-ին. Retrieved 2010 թ․ հոկտեմբերի 20. `{{cite web}}`: Unknown parameter `|deadurl=` ignored (`|url-status=` suggested) (help)
26. ↑  "The 2011 Prohibited List International Standard" (PDF). WADA. Արխիվացված է the original (PDF) 2012 թ․ մայիսի 13-ին. Retrieved 2012 թ․ մայիսի 22. `{{cite web}}`: Unknown parameter `|deadurl=` ignored (`|url-status=` suggested) (help)
27. ↑  Baselt, R. (2008). *Disposition of Toxic Drugs and Chemicals in Man* (8th ed.). Biomedical Publications. pp. 33–35. ISBN 978-0-9626523-6-3.
28. ↑  Berges, Rosa; S; V; F; M; F; M; D (2000). "Discrimination of Prohibited Oral Use of Salbutamol from Authorized Inhaled Asthma Treatment". *Clinical Chemistry*. **46** (9): 1365–75. PMID 10973867. Արխիվացված է the original 2011 թ․ հուլիսի 17-ին. `{{cite journal}}`: Unknown parameter `|deadurl=` ignored (`|url-status=` suggested) (help)
29. ↑  Schweizer, C; Saugy, M; Kamber, M (2004). "Doping test reveals high concentrations of salbutamol in a Swiss track and field athlete". *Clin. J. Sport Med*. **14** (5): 312–315. doi:10.1097/00042752-200409000-00018. PMID 15377972. Արխիվացված է the original 2012 թ․ հոկտեմբերի 5-ին. `{{cite journal}}`: Unknown parameter `|deadurl=` ignored (`|url-status=` suggested) (help)Կաղապար:Closed access
30. ↑  "Albuterol Sulfate". *Rx List: The Internet Drug Index*. Արխիվացված է the original 2014 թ․ հուլիսի 18-ին. Retrieved 2014 թ․ հուլիսի 13. `{{cite web}}`: Unknown parameter `|deadurl=` ignored (`|url-status=` suggested) (help)
31. ↑  Liewluck, Teerin; Selcen, Duygu; Engel, Andrew G. (November 2011). "Beneficial effects of albuterol in congenital endplate acetylcholinesterase deficiency and Dok-7 myasthenia". *Muscle & Nerve*. **44** (5): 789–794. doi:10.1002/mus.22176. PMC 3196786. PMID 21952943. Արխիվացված է the original 2015 թ․ դեկտեմբերի 8-ին. `{{cite journal}}`: Unknown parameter `|deadurl=` ignored (`|url-status=` suggested) (help)
32. ↑  Van Meerbeke, J. P.; Sumner, C. J. (2011). "Progress and promise: The current status of spinal muscular atrophy therapeutics". *Discovery Medicine*. **12** (65): 291–305. PMID 22031667.
33. ↑  Lewelt, A.; Newcomb, T. M.; Swoboda, K. J. (2011). "New Therapeutic Approaches to Spinal Muscular Atrophy". *Current Neurology and Neuroscience Reports*. **12** (1): 42–53. doi:10.1007/s11910-011-0240-9. PMC 3260050. PMID 22134788.
34. ↑  Plumb, Donald C. (2011). "Albuterol Sulfate". *Plumb's Veterinary Drug Handbook* (7th ed.). Stockholm, Wisconsin; Ames, Iowa: Wiley. pp. 24–25. ISBN 9780470959640.
35. ↑  Clarke, Kathy W.; Trim, Cynthia M. (2013 թ․ հունիսի 28). *Veterinary Anaesthesia E-Book*. Elsevier Health Sciences. p. 612. ISBN 9780702054235. Արխիվացված է the original 2017 թ․ սեպտեմբերի 8-ին. `{{cite book}}`: Unknown parameter `|deadurl=` ignored (`|url-status=` suggested) (help)
36. ↑  Cote, Etienne (2014 թ․ դեկտեմբերի 9). "Albuterol Toxicosis". *Clinical Veterinary Advisor - E-Book: Dogs and Cats*. Elsevier Health Sciences. pp. 45–46. ISBN 9780323240741. Արխիվացված է the original 2017 թ․ սեպտեմբերի 8-ին. `{{cite book}}`: Unknown parameter `|deadurl=` ignored (`|url-status=` suggested) (help)

Արտաքին հղումներ
----------------

* U.S. National Library of Medicine: Drug Information Portal – Albuterol
* Salbutamol at *The Periodic Table of Videos*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Drugbank · IUPHAR · KEGG · UNII |
|  |
| Բառարաններ և հանրագիտարաններ | Մեծ կատալոնական · MESH ID |
|  |
| Չափորոշչային վերահսկողություն | Microsoft: 2777394947 |

 |